Любомир Топалов : На хората , които гласуват за Тръмп , няма нужда да им се обяснява колко лош е той „ Посланието на демократите , включително и в речта на Джо Байдън , беше да изградят образа на Доналд Тръмп като на най - черния дявол , който може да сполети Америка “ , коментира в предаването „ Хоризонт за вас “ проф . Любомир Топалов от Бостънския университет . Джо Байдън , бивш вицепрезидент на САЩ е кандидатът на Демократическата партия , а действащият президент Доналд Тръпм е кандидатурата на Републиканската партия за предстоящите президентски избори в Съединените щати . Доналд Тръмп официално прие номинацията на Републиканците за кандидат - президент . От Белия дом той заяви , че изборите на 3 ноември са най - важните в историята на САЩ . „ Цялото послание беше , че не може страната да си позволи още четири години с Доналд Тръмп . От друга страна Доналд Тръмп направи няколко много интересни крачки , особено последните дни , когато имаше откровено послание към черните гласоподаватели , а това е една стабилна група от 10 – 15 % гласоподаватели , които през годините са гласували за Републиканците , и той направи много сериозен реверанс към тях , опита се да изгради едни позитивен образ какво е постигнал . И също така да изплаши нерешилите се гласоподаватели , ако Джо Байдън дойде на власт . “ Проф . Любомир Топалов от Бостънския университет посочи още , че в речта на Доналд Тръмп се е акцентирало и на това , че ако се избере Джо Байдън , се избира един радикален социализъм , далеч от изконните ценности на Америка . „ В Демократическата партия има един огромен прелом в политиките и тя е много разтроена и разчетворена , затова не е ясно какво ще преобладава , ако се избере техният кандидат . От страна на републиканците обаче имаше повече политики , повече обещания и анализ какво е постигнато и какво може да се постигне в бъдеще . Докато от страна на демократите имаше предимно и изцяло очерняне на личността на Доналд Тръмп . Това според мен е голяма грешка “ , обясни още проф . Топалов . Според Топалов не е нужно да се посочва какъв е Тръмп , защото хората , които гласуват за него , те знаят какъв характер е той , няма нужда да им се казва колко лош е той . „ Проблемът е в политиката – какво той е успял и какво не е успял . А такъв тип анализ липсваше от страна на демократите “ . Още по темата в звуковия файл .